«2017թվականը նախընտրական տարի է, և բնական է, որ դժգոհ հատվածի փողոցում հայտնվելն անցանկալի է իշխող կուսակցության համար, որն էլ նախաձեռնեց Կուտակային կենսաթոշակային համակարգի պարտադիր բաղադրիչի հետաձգումը մասնավոր հատվածի համար»,-Մեդիա կենտրոնում հրավիրված քննարկման ժամանակ հայտարարեց «Լուսավոր Հայաստան» կուսակցության անդամ Մանե Թանդիլյանը: Կուտակային կենսաթոշակային համակարգի ներդրման դեմ պայքարող Դեմ եմ շարժման նախկին անդամը նշեց. «Մենք նոր թափ էինք տալիս ստորագրահավաքի միջոցով այս շարժմանը, որպեսզի կարողանանք հետաձգել, ընդհանրապես հանել տանք և դարձնենք կամավոր։ Մենք խորապես հավատում ենք, որ նման ռիսկային համակարգը կարող է առաջարկել հանրության ամբողջաան վստահությունը վայելող իշխանությունը միայն, եւ այն կարող է լինել միայն կամավորական սկզբունքով։ Եվ իմ համոզմամբ՝ այդ բողոքի ալիքը սաստելու համար են պարտադիր բաղադրիչի ներդնումը տեղափոխել, սա իմ տեսակետն է».- ներկայացրեց Մանե Թանդիլյանը։